b'\n_START_ARTICLE_\nJuggernaut (sarjakuvahahmo)\n_START_SECTION_\nHistoria\n_START_PARAGRAPH_\nCain Marko on Ryhm\xc3\xa4-X:n johtajan, professori Charles Xavierin, velipuoli. H\xc3\xa4nen is\xc3\xa4ns\xc3\xa4, Kurt Marko, nai Charlesin \xc3\xa4idin Sharonin t\xc3\xa4m\xc3\xa4n aviomiehen, Brian Xavierin, kuoltua. Kurt ajoi kuitenkin toimillaan Sharonin alkoholismiin ja Charlesin uusi velipuoli Cain kiusasi heikompaa velje\xc3\xa4\xc3\xa4n._NEWLINE_Charles kuitenkin ylitti Cainin miltei kaikilla muilla tavoin. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Charles luotasi telepatiallaan tahtomattaan Cainin ajatuksia ja oppi tuntemaan t\xc3\xa4m\xc3\xa4n sis\xc3\xa4isen ep\xc3\xa4varmuuden. Saatuaan tiet\xc3\xa4\xc3\xa4 velipuolensa teosta Cain vihasi Charlesia yh\xc3\xa4 syvemmin._NEWLINE_Nyky\xc3\xa4\xc3\xa4n Ryhm\xc3\xa4-X:n entinen vastustaja toimii joukkion j\xc3\xa4senen\xc3\xa4 ja taistelee X-miesten kanssa pahaa vastaan.\n_START_SECTION_\nVoimat ja varusteet\n_START_PARAGRAPH_\nJuggernautilla on valtavat fyysiset voimat, joiden avulla h\xc3\xa4n kykenee nostamaan yli 100 tonnia (joka on ylin mitattavissa oleva luokitus Marvel-universumissa). Juggernautin sanotaan olevan pys\xc3\xa4ytt\xc3\xa4m\xc3\xa4t\xc3\xb6n, eiv\xc3\xa4tk\xc3\xa4 h\xc3\xa4nen voimiensa tarkat yl\xc3\xa4rajat ole tutkittavissa._NEWLINE_Juggernautin mahtavin ominaisuus on h\xc3\xa4nen voimansa, joka on luonteeltaan maagista. Alkaessaan k\xc3\xa4vell\xc3\xa4 tiettyyn pisteeseen, mik\xc3\xa4\xc3\xa4n maanp\xc3\xa4\xc3\xa4llinen voima tai este ei voi pys\xc3\xa4ytt\xc3\xa4\xc3\xa4 h\xc3\xa4nt\xc3\xa4. Ainoa, joka h\xc3\xa4net on koskaan pystynyt pys\xc3\xa4ytt\xc3\xa4m\xc3\xa4\xc3\xa4n on Hulk. Kuitenkin jotkin asiat, kuten kymmeni\xc3\xa4 tonneja kiviainesta tai plasma-aseiden iskut kykenev\xc3\xa4t hidastamaan Juggernautin etenemist\xc3\xa4. Tiedet\xc3\xa4\xc3\xa4n ett\xc3\xa4 H\xc3\xa4m\xc3\xa4h\xc3\xa4kkimies on upottanut Juggernautin kosteaan sementtiin joka pys\xc3\xa4ytti t\xc3\xa4m\xc3\xa4n t\xc3\xa4ysin. Juggernaut p\xc3\xa4\xc3\xa4si lopulta kyll\xc3\xa4 pois mutta siihen meni kuukausia tai viikkoja._NEWLINE_Sen lis\xc3\xa4ksi, ett\xc3\xa4 Cyttorakin mystinen jumalvoima suo Juggernautille valtavat fyysiset voimat, se lis\xc3\xa4\xc3\xa4 h\xc3\xa4nen kivunsietokyky\xc3\xa4\xc3\xa4n ja muuttaa Juggernautin miltei haavoittumattomaksi. Juggernaut voi tehostaa kyky\xc3\xa4\xc3\xa4n ja ymp\xc3\xa4r\xc3\xb6id\xc3\xa4 itsens\xc3\xa4 voimakent\xc3\xa4ll\xc3\xa4 keskittym\xc3\xa4ll\xc3\xa4 tarpeeksi lujasti. T\xc3\xa4llaisen voimakent\xc3\xa4n ymp\xc3\xa4r\xc3\xb6im\xc3\xa4\xc3\xa4n Juggernauttiin tiedet\xc3\xa4\xc3\xa4n iskeytyneen t\xc3\xa4ydess\xc3\xa4 polttoainelastissa oleva kuorma-auto ilman, ett\xc3\xa4 Juggernautille sattui mit\xc3\xa4\xc3\xa4n._NEWLINE_Juggernaut kykenee selvi\xc3\xa4m\xc3\xa4\xc3\xa4n loputtomiin ilman ruokaa, vett\xc3\xa4 tai happea. H\xc3\xa4nen fysiikkaansa pit\xc3\xa4v\xc3\xa4t yll\xc3\xa4 ainoastaan mystiset voimat.\n_START_SECTION_\nRajoitukset\n_START_PARAGRAPH_\nJuggernautilla on joitain heikkouksia. H\xc3\xa4neen kyet\xc3\xa4\xc3\xa4n vaikuttamaan mystisten voimien kautta. Ilman metallista luotua kyp\xc3\xa4r\xc3\xa4\xc3\xa4ns\xc3\xa4 Juggernaut on suojaton psionisia iskuja vastaan. Nimrod, tulevaisuudesta saapunut robotti, tuotti korkeataajuuksisia \xc3\xa4\xc3\xa4ni-iskuja Juggernautia vastaan niin, ett\xc3\xa4 t\xc3\xa4m\xc3\xa4n hermoimpulssit sekosivat. Mik\xc3\xa4li Juggernautilla olisi ollut aikaa keskitty\xc3\xa4 ja luoda itselleen suojakentt\xc3\xa4ns\xc3\xa4, h\xc3\xa4n olisi kenties kyennyt selviytym\xc3\xa4\xc3\xa4n iskusta.'